pythainlp/thai_wikipedia_clean_20230101 huggingface dataset:
ระยะเวลาการเล่นอาจมีได้ตั้งแต่ครึ่งชั่วโมงถึงหลายชั่วโมง โดยมากจะอยู่ระหว่าง 1- 2 ชั่วโมง ต่างการเกมแบบ Risk หรือ Monopoly ที่สามาระเพิ่มเวลาออกไปได้เรื่อยๆ ยูโรเกมมักมีวิธีจบเกมภายในเวลาที่กำหนด เช่น คะแนนที่ผู้เลยต้องมีเพื่อชนะ จำนวนตาการเล่น หรือ ทรัพยากรที่มีจำกัด เช่น Ra และ Carcassonne จะมีจำนวนแผ่นเล่นที่จำกัด
การสุ่มต่ำ.
ไม่มีการคัดคนออก.
ระบบการให้คะแนนของยูโรเกมมักได้รับการออกแบบมาเพื่อให้การให้คะแนนที่ซ่อนอยู่หรือโบนัสสิ้นสุดของเกมสามารถทำให้ผู้เล่นที่คะแนนตามอยู่ชนะได้ ผลที่ตามมาก็คือยูโรเกม มีแนวโน้มที่จะมีเส้นทางหลายแห่งที่จะได้รับชัยชนะ (ขึ้นอยู่กับการเล็งไปที่โบนัสของเกมที่แตกต่างกัน) และมักไม่ชัดเจนสำหรับผู้เล่นรายอื่นว่าว่าวางแผลจะเอาชนะอย่างไร
กลไกลเกม.
มีการใช้กลไกแบบใหม่ที่หลากหลายและมีการหลีกเลี่ยงกลศาสตร์ที่คุ้นเคยเช่น การทอยลูกเต๋า และการเคลื่อนย้าย การจับหรือการหลอก ถ้าเกมมีกระดาน กระดานมักไม่สม่ำเสมอหรือสมมาตร (เช่น Risk ไม่ใช่ตารางหมากรุก) กระดานจะเป็นแบบสุ่ม (เช่น Settlers of Catan) หรือมีองค์ประกอบแบบสุ่ม (เช่น Tikal) บอร์ดบางส่วนมีความหมายเพียงเล็กน้อยหรือมีรูปแบบที่ชัดเจนแต่เพื่อความสะดวกในการเล่นเท่านั้น เช่นกระดาน cribbage ตัวอย่างของเรื่องนี้ ได้แก่ Puerto Rico และPrinces of Florence องค์ประกอบแบบสุ่มมักมีอยู่ แต่มักไม่ค่อยมีอิทธิพลต่อเกม ในขณะที่กฎมีน้ำหนักเบาถึงปานกลางพวกเขาอนุญาตให้ใช้ความลึกของการเล่นโดยปกติต้องใช้ความคิดการวางแผนและการเปลี่ยนกลยุทธ์ผ่านเกมเหมือนเกมหมากรุกหรือแบ็คแกมมอน
Stuart Woods ได้บรรยายถึง 6 กลไกที่พบได้บ่อยในยูโรเกม
ผู้ออกแบบเกมเปรียบเสมือนผู้แต่ง.
แม้ว่าจะไม่เกี่ยวกับการเล่น ชื่อของผู้ออกแบบเกมมักปรากฎอย่างชัดเจนอยู่บนกล่อง หรือในสมุดกฎ ผู้ออกแบบชท่อดังมีผู้ติดตามมากมายในยูโรเกม ด้วยเหตุนี้ดีไซเนอร์เกมก้เป็นหนึ่งในคำอธิบายของยูโรเกม
รายชื่อผู้ออกแบบยูโรเกม
มีบริษัทเยอรมันหลายแห่งที่ผลิตเกมกระดานเช่น Hans im Glück และ Goldsieber บ่อยครั้งที่ผู้ผลิตชาวเยอรมันจะพยายามสร้างเกมแนวเดียวกันเช่นเกมเล่นสองคนของ Kosmos และเกมกล่องใหญ่ของ Alea
สิทธิในการขายเกมเป็นภาษาอังกฤษมักขายให้กับ บริษัทอื่น บางแห่งพยายามเปลี่ยนเกมให้น้อยที่สุดเท่าที่จะทำได้เช่น Rio Grande Games ในขณะที่ Mayfair Games เปลี่ยนรูปลักษณ์ของเกมและบางครั้งก็กฎระเบียบด้วยเช่นกัน
รางวัลเกมบอร์ดที่มีชื่อเสียงที่สุดของเยอรมันคือ Spiel des Jahres ("เกมแห่งปี") รางวัลนี้เน้นที่เกมครอบครัว เกมสั้น ๆ ที่เข้าถึงได้ง่ายเช่น Ticket to Ride และ Elfenland มักเป็นที่ต้องการของคณะกรรมการที่ให้รางวัล ในทางตรงกันข้าม Deutscher Spiele Preis ("รางวัลเกมเยอรมัน") มักได้รับรางวัลสำหรับเกมที่มีความซับซ้อนและมีกลยุทธ์เช่น Puerto Rico อย่างไรก็ตามมีบางเกมที่กว้างพอที่จะชนะทั้งสองรางวัลได้แก่ Settlers of Catan (1995), Carcassonne (2001), Dominion (2009)
Eurogame
โทษประหารชีวิตในสหราชอาณาจักร
โทษประหารชีวิตในสหราชอาณาจักร มีการใช้งานมาตั้งแต่สมัยโบราณจนถึงครึ่งหลังของคริสต์ศตวรรษที่ 20 การประหารชีวิตครั้งสุดท้ายในสหราชอาณาจักรดำเนินการโดยวิธีแขวนคอและเกิดขึ้นใน ค.ศ. 1964 ก่อนที่โทษประหารชีวิตสำหรับความผิดฐานฆ่าคนจะถูกยกเลิกไป (ใน ค.ศ. 1965 สำหรับบริเตนใหญ่ และใน ค.ศ. 1973 สำหรับไอร์แลนด์เหนือ) แต่แม้ไม่มีการใช้งานอีก โทษประหารชีวิตยังคงเป็นโทษที่กฎหมายกำหนดไว้สำหรับความผิดบางฐาน เช่น กบฏ จนกระทั่งมีการยกเลิกโดยสิ้นเชิงใน ค.ศ. 1998 ต่อมาใน ค.ศ. 2004 พิธีสารฉบับที่ 13 สำหรับอนุสัญญายุโรปว่าด้วยสิทธิมนุษยชน (13th Protocol to the European Convention on Human Rights) เริ่มมีผลผูกพันสหราชอาณาจักร ทำให้สหราชอาณาจักรไม่อาจรื้อฟื้นโทษประหารชีวิตขึ้นมาได้อีก จนกว่าจะพ้นจากความเป็นภาคีแห่งอนุสัญญาดังกล่าว
Capital punishment in the United Kingdom
การประหารชีวิตในสหราชอาณาจักร
พรรคสามัญชน  เป็นกลุ่มการเมืองที่ได้ยื่นจดแจ้งจัดตั้งพรรคต่อคณะกรรมการการเลือกตั้งเมื่อวันศุกร์ที่ 2 มีนาคม พ.ศ. 2561 โดยมีนาย กิตติชัย งามชัยพิสิฐ อดีตแกนนำกลุ่มพอกันที ที่ริเริ่มกิจกรรมจุดเทียนเขียนสันติภาพรณรงค์เลือกตั้ง 2 ก.พ.57 หรือ ‘อ้วน YT’ (Youth Training Center) เป็นแกนนำและหนึ่งในคณะผู้ก่อการจัดตั้งพรรค โดยได้จัดการประชุมจัดตั้งพรรคสามัญชนในวันที่ 22 กันยายน 2561 ที่วัดโนนสว่าง ต.เขาหลวง อ.วังสะพุง จ.เลย ซึ่งเป็นพื้นที่การต่อสู้ของชาวบ้านกลุ่มฅนรักษ์บ้านเกิด ที่ได้รับกระทบจากการทำเหมืองแร่ทองคำ มีผู้ร่วมประชุมเป็นสมาชิกพรรคสามัญชนในหลายพื้นที่ทั่วประเทศทั้งหมด 294 คน ที่ประชุมมีมติเลือกคณะกรรมการพรรคชุดแรกทั้งหมด 15 มี นายเลิศศักดิ์ คำคงศักดิ์ เป็นหัวหน้าพรรค รองหัวหน้าพรรคมีทั้งหมด 4 คน ประกอบด้วย นายชาติชาย ธรรมโม, นายสุรพันธุ์ รุจิไชยวัฒน์ และชุมาพร แต่งเกลี้ยง กิตติชัย งามชัยพิสิฐ เป็นเลขาธิการพรรค รองเลขาธิการพรรค มี 3 คนประกอบด้วย ชุทิมา ชื่นหัวใจ, ลลิตา เพ็ชรพวง และพักตร์วิไล สหุนาฬุ  จินตนา ศรีนุเดช เป็นเหรัญญิก ศิววงศ์ สุขทวี เป็นนายทะเบียนพรรค ปรกรณ์ อารีกุล เป็นโฆษกพรรคและกรรมการบริหารพรรคจากตัวแทนภาคทั้ง 4 ภาค ได้แก่ สมชาย กระจ่างแสง ภาคกลาง วรวุธ ตามี่ ภาคเหนือ ณัฐพร อาจหาญ ภาคอีสาน และพร้อมศักดิ์จิตจำ ภาคใต้ และได้รับการรับรองการจัดตั้งจากคณะกรรมการการเลือกตั้งเมื่อวันที่ 26 ธันวาคม 2561
หลักการของพรรคสามัญชนคือ “ประชาชนเป็นผู้กำหนดอนาคตของตนเอง” ภายใต้หลักการสามข้อคือ "ประชาธิปไตยจากฐานราก สิทธิมนุษยชน ความเท่าเทียมเป็นธรรม"
ขบวนการสามัญชนก่อรูปขึ้นตั้งแต่ปีพ.ศ. 2555 โดยกลุ่มนักกิจกรรมทางสังคมที่มีบทเรียนจากความบิดเบี้ยวของการบังคับใช้อำนาจรัฐ และนโยบายสาธารณะที่ละเลยคนจน คนชายขอบ หรือ ชนชั้นกลาง โดยมีแนวคิดการสร้างประชาธิปไตยจากประชาชนให้มีสิทธิและมีส่วนร่วมในการกำหนดนนโยบาย “เสมือนร้านค้าที่มีภาคประชาชนนำนโยบายมาวาง จากเดิมเคยต่อสู้บนท้องถนน หรือนำนโยบายไปเสนอพรรคการเมืองเก่า แต่ถูกปัดตกเพราะกระทบชนชั้นสูง” ทั้งนี้ พรรคสามัญชนยังมีจุดยืนชัดเจนว่า ไม่ร่วมรัฐบาล 'นายกรัฐมนตรีคนนอก' ด้วย
พรรคสามัญชนได้รับการจับตามองว่า จะเป็นพรรคสำรองที่จะรองรับสมาชิกสภาผู้แทนราษฎรจากพรรคอนาคตใหม่ ซึ่งถูกศาลรัฐธรรมนูญตัดสินยุบพรรคเมือ่วันที่ 21 กุมภาพันธ์ ที่ผ่านมา.
ทางด่วนในประเทศฟิลิปปินส์
ทางด่วนในประเทศฟิลิปปินส์ เป็นระบบทางหลวงที่ควบคุมการเข้าถึงที่ควบคุมโดยกรมโยธาธิการและทางหลวง ซึ่งประกอบด้วยทางด่วนและทางหลวงมาตรฐานสูงตามภูมิภาคทั้งหมดในประเทศฟิลิปปินส์ ทางหลวงมาตรฐานสูงดังกล่าว หมายถึง ทางหลวงที่ให้บริการจราจรในระดับสูงโดยสามารถใช้ความเร็วและมีความปลอดภัยในการเดินทาง เพื่อที่จะสนับสนุนกิจกรรมทางเศรษฐกิจและสังคม ทางด่วนในประเทศฟิลิปปินส์เป็นถนนที่เก็บค่าผ่านทางหลายช่องจราจร ซึ่งดูแลรักษาโดยบริษัทเอกชนภายใต้สัปทานจากรัฐบาล ส่วนทางหลวงมาตรฐานสูงตามภูมิภาคเป็นทางหลวงที่ควบคุมการเข้าถึงเช่นกัน แต่ทำหน้าที่เป็นทางเสริมให้กับทางด่วน
ทางด่วนในประเทศฟิลิปปินส์มีระยะทางทั้งหมด ในปี ค.ศ. 2015 และจะขยายเพิ่มเติมเป็น ภายในปี ค.ศ. 2020 และ ภายในปี ค.ศ. 2030 ตามแผนแม่บทที่เสนอโดยองค์การความร่วมมือระหว่างประเทศแห่งญี่ปุ่น ในปี ค.ศ. 2010
ทางด่วนในประเทศฟิลิปปินส์ประกอบด้วยทางหลวงที่ควบคุมการเข้าถึงจำนวน 10 สาย ที่เชื่อมต่อเมโทรมะนิลาไปยังจังหวัดในลูซอนเหนือและลูซอนใต้ ปัจจุบัน ทางด่วนทั้งหมดยังไม่เชื่อมต่อกัน แต่จะเป็นแผนในอนาคตที่จะเชื่อมต่อกันเป็นโครงข่าย
ระบบการกำหนดหมายเลข.
ตามระบบการกำหนดหมายเลขของกรมโยธาธิการและทางหลวง ป้ายทางด่วนนั้นเป็นป้ายห้าเหลี่ยมสีเหลือง และมีตัวรหัสสีดำ นำหน้าด้วยตัวอักษร "E" ย่อมาจาก "Expressway" แล้วตามด้วยหมายเลข
ในปี ค.ศ. 2015 ระบบทางด่วนในประเทศฟิลิปปินส์ประกอบด้วยเส้นทางดังต่อไปนี้
ทางหลวงสายเอเชีย.
ทางหลวงเอเชียสาย 26 หรือทางหลวงสายแพน-ฟิลิปปินส์  มีเส้นทางผ่านทางด่วน 2 สายในประเทศฟิลิปปินส์
รายชื่อทางหลวงแผ่นดินในประเทศไทย/หมวด 1
รายชื่อทางหลวงแผ่นดินในประเทศไทย/หมวด 2
รายชื่อทางหลวงแผ่นดินในประเทศไทย/หมวด 3
รายชื่อทางหลวงแผ่นดินในประเทศไทย/หมวด 4
หยุนหลิน
อิ้นหลี่
กั๋วจวิ้นหวัง (, 24 มีนาคม 1697 – 21 มีนาคม 1738) พระนามเดิมเมื่อแรกประสูติคือ อิ้นหลี่ พระราชโอรสองค์ที่ 17 ของ จักรพรรดิคังซี ที่ประสูติจาก พระอัครชายาฉุนอี้ฉิน สกุลเฉินอีกทั้งยังเป็นพระราชอนุชาต่างพระมารดาของ จักรพรรดิยงเจิ้ง เมื่อจักรพรรดิยงเจิ้งขึ้นสืบราชบัลลังก์ต่อจากจักรพรรดิคังซีพระราชบิดาพระองค์ได้ให้พระเชษฐาและพระอนุชาเปลี่ยนพระนามองค์ชายอิ้นหลี่จึงเปลี่ยนพระนามเป็น ยฺหวิ่นหลี่
องค์ชายอิ้นหลี่ประสูติเมื่อวันที่ 24 มีนาคม ค.ศ. 1697 ในราชสกุล อ้ายซินเจว๋หลัว เป็นพระราชโอรสองค์ที่ 17 ของ จักรพรรดิคังซี ส่วนพระมารดาของพระองค์คือ พระอัครชายาฉุนอี้ฉิน จากสกุลเฉิน
ใน ค.ศ. 1722 พระเชษฐาองค์ที่ 4 ของพระองค์, อิ้นเจิ้น ได้ขึ้นสืบราชบัลลังก์ภายหลังการสวรรคตของพระราชบิดาตามประวัติศาสตร์รู้จักกันในพระนาม จักรพรรดิยงเจิ้ง องค์ชายอิ้นหลี่จึงต้องเปลี่ยนพระนามเป็น องค์ชายยฺหวินหลี่ เพราะคำว่า "อิ้น" ใน อิ้นหลี่ ไปพ้องกับคำว่า อิ้น ในพระนามเดิมของจักรพรรดิยงเจิ้งคือ "อิ้นเจิ้น" ในเดือนเมษายนปีเดียวกันองค์ชายยฺหวินหลี่ได้รับพระราชทานพระอิสริยยศเป็น กั๋วจวิ้นหวังขั้น 2
ในเดือนกุมภาพันธ์ ค.ศ. 1728 องค์ชายยฺหวินหลี่ได้รับการเลื่อนพระอิสริยยศเป็น กั๋วจวิ้นหวังขั้น 1 หลังจากนั้นจึงได้เข้ารับราชการใน กรมความลับทหาร พร้อมกับได้รับภารกิจสำคัญคือการคุ้มครอง ดาไล ลามะ องค์ที่ 7 กลับไปยังทิเบตทำให้พระองค์ได้อุปถัมภ์และศึกษา ศาสนาพุทธแบบทิเบต
เมื่อจักรพรรดิยงเจิ้งประชวรหนักใกล้สวรรคตองค์ชายยฺหวินหลี่ได้ตอบรับและสนับสนุนองค์รัชทายาทให้ขึ้นสืบราชบัลลังก์, องค์ชายหงลี่ จักรพรรดิยงเจิ้งเสด็จสวรรคตใน ค.ศ. 1735 และสืบราชบัลลังก์โดยองค์ชายหงลี่ซึ่งในประวัติศาสตร์รู้จักในพระนาม จักรพรรดิเฉียนหลง
ที่ช่องทีวีบี ในเรื่องจอมจักรพรรดิเฉียนหลง มีอิ้นหลี่ในเรื่อง คนนำแสดงนั่นก็คือ เซี่ย เสียน ในเนื้อเรื่องเทียบเป็นอา ขององค์ชายหงลี่ ตรงตามประวัติศาสตร์ แต่ในเนื้อเรื่องพระองค์ทรงต่อต้านเฉียนหลงแบบลับๆ สุดท้ายก่อกบฏกับองค์ชายหงจาน (ในเรื่องรับบทเป็นบุตรของกั๋วจวิ้นหวัง) แต่องค์ชายหงจานและหน่วยปืนไฟของพระองค์เป็นสายสืบจากในวัง สุดท้ายกั๋วจวิ้นหวังฆ่าตัวตายเพราะชิงบัลลังก์ไม่สำเร็จ
การก่อการกำเริบคอมมิวนิสต์ในประเทศไทย
การก่อการกำเริบคอมมิวนิสต์ในประเทศไทยเป็นสงครามกองโจรที่กินเวลาตั้งแต่ปี 2508 ถึง 2526 สู้รบกันระหว่างพรรคคอมมิวนิสต์แห่งประเทศไทย (พคท.) และรัฐบาลไทยเป็นหลัก สงครามเสื่อมลงในปี 2523 หลังรัฐบาลประกาศนิรโทษกรรม และในปี 2526 พคท. เลิกก่อการกำเริบ
ต้นคริสต์ทศวรรษ 1950 นักคอมมิวนิสต์ไทย 50 คนเดินทางไปกรุงปักกิ่ง ที่ซึ่งได้รับการฝึกด้านอุดมการณ์และการโฆษณาชวนเชื่อ ในปี 2504 กลุ่มผู้ก่อการกำเริบขบวนการปะเทดลาวขนาดเล็กแทรกซึมเข้าภาคเหนือของประเทศไทย มีการจัดระเบียบกลุ่มพรรคคอมมิวนิสต์ท้องถิ่นและมีการส่งอาสาสมัครไปยังค่ายฝึกในประเทศจีน ลาวและเวียดนามเหนือ โดยการฝึกมุ่งไปยังการต่อสู้ด้วยอาวุธและยุทธวิธีก่อการร้าย ระหว่างปี 2505 ถึง 2508 ชาวไทย 350 คนรับการฝึกนาน 8 เดือนในเวียดนามเหนือ เดิมทีกองโจรมีปืนคาบศิลาจำนวนจำกัด ตลอดจนอาวุธฝรั่งเศส จีนและญี่ปุ่น ในครึ่งแรกของปี 2508 ผู้ก่อการกำเริบลักลอบนำอาวุธที่ผลิตในสหรัฐ 3,000 ชิ้นและเครื่องกระสุน 90,000 นัดเข้าจากประเทศลาว สินค้าเหล่านี้เดิมจัดส่งให้กองทัพลาวที่สหรัฐหนุนหลัง แต่ถูกขายให้ผู้ลักลอบส่งออก แล้วแลกเปลี่ยนอาวุธให้แก่ พคท. แทน
ระหว่างปี 2504 ถึง 2508 ผู้ก่อการกำเริบลอบฆ่าทางการเมือง 17 ครั้ง พคท. ยังไม่เปิดฉากสงครามกองโจรเต็มขั้นจนฤดูร้อนปี 2508 เมื่อ พคท. เริ่มปะทะกับฝ่ายความมั่นคง มีบันทึกรวม 13 ครั้งในช่วงนั้น ครึ่งหลังของปี 2508 มีเหตุการณ์ความรุนแรงอีก 25 ครั้ง และตั้งแต่เดือนพฤศจิกายน 2508 พรรคคอมมิวนิสต์แห่งประเทศไทยเริ่มปฏิบัติการที่ซับซ้อนมากขึ้น รวมทั้งการซุ่มโจมตีกองลาดตระเวนของตำรวจที่จังหวัดนครพนม
ในปี 2509 การก่อการกำเริบลามไปส่วนอื่นของประเทศไทย แต่เหตุการณ์การก่อการกำเริบร้อยละ 90 เกิดในภาคตะวันออกเฉียงเหนือ ในวันที่ 14 มกราคม 2509 โฆษกกลุ่มแนวร่วมรักชาติไทยเรียกร้อง "สงครามประชาชน" ในประเทศไทย แถลงการณ์นั้นเป็นเครื่องหมายการยกระดับความรุนแรงในความขัดแย้งนี้ และต้นเดือนเมษายน 2509 ผู้ก่อการกำเริบฆ่าทหาร 16 นายและมีผู้ได้รับบาดเจ็บ 13 คนระหว่างการปะทะในจังหวัดเชียงราย มีเจ้าหน้าที่ฝ่ายความมั่นคงรวม 45 นายและพลเรือน 65 คนเสียชีวิตจากการโจมตีของผู้ก่อการกำเริบในครึ่งแรกของปี 2509
หลังกองทัพปฏิวัติชาติพ่ายในสงครามกลางเมืองจีน กองพลที่ 49 ข้ามพรมแดนเข้าสู่ประเทศไทยจากมณฑลยูนนาน ทหารจีนบูรณาการเข้ากับสังคมไทยอย่างรวดเร็ว และเข้าร่วมการค้าฝิ่นที่ได้กำไรงามภายใต้การคุ้มครองของข้าราชการฉ้อฉล การค้ายาเสพติดเป็นแหล่งรายได้สำคัญของประชากรท้องถิ่น ขณะเดียวกัน ทหารคณะชาติยังให้ความร่วมมือกับรัฐบาลระหว่างปฏิบัติการต่อต้านการก่อการกำเริบ ในเดือนกรกฎาคม 2510 เกิดสงครามฝิ่นเมื่อผู้ปลุกฝิ่นไม่ยอมจ่ายภาษีให้พรรคก๊กมินตั๋ง กำลังรัฐบาลเข้าร่วมความขัดแย้งนี้ด้วย โดยทำลายหมู่บ้านจำนวนหนึ่งแล้วย้ายถิ่นฐานผู้ต้องสงสัยว่าเป็นคอมมิวนิสต์ ประชากรที่ถูกย้ายใหม่นี้เป็นทหารเกณฑ์ใหม่สำหรับ พคท.
ในเดือนกุมภาพันธ์และสิงหาคม 2510 รัฐบาลดำเนินการตีโฉบฉวยต่อต้านการก่อการกำเริบจำนวนหนึ่งในกรุงเทพมหานครและธนบุรี จับกุมสมาชิก พคท. ได้ 30 คนรวมทั้งเลขาธิการพรรค ธง แจ่มศรี มีการจับกุมตามมาในเดือนตุลาคมและพฤศจิกายน 2511
รัฐบาลวางกำลังกว่า 12,000 นายในจังหวัดภาคเหนือของประเทศในเดือนมกราคม 2515 ดำเนินปฏิบัติการนานหกสัปดาห์ซึ่งทำให้ผู้ก่อการกำเริบเสียชีวิตกว่า 200 คน ฝ่ายรัฐบาลมีทหารเสียชีวิต 30 นายและได้รับบาดเจ็บ 100 นาย
ปลายปี 2515 กองทัพ ตำรวจและอาสารักษาดินแดน "เผาถังแดง" พลเรือนกว่า 200 คน (บันทึกไม่เป็นทางการกล่าวว่าสูงถึง 3,000 คน) ซึ่งถูกกล่าวหาว่าสนับสนุนคอมมิวนิสต์ในตำบลแหลมทราย จังหวัดพัทลุง คาดว่ากองอำนวยการรักษาความมั่นคงภายในราชอาณาจักรเป็นผู้สั่งการ ทั้งนี้ เหตุการณ์ดังกล่าวเป็นเพียงตัวอย่างหนึ่งของ "รูปแบบการละเมิดอำนาจของกองทัพและหน่วยงานบังคับใช้กฎหมาย" ระหว่างปฏิบัติการต่อต้านการก่อการกำเริบที่ป่าเถื่อนในปี 2514–2516 ซึ่งทำให้มียอดพลเรือนเสียชีวิต 3,008 คนทั่วประเทศ (ส่วนประมาณการอย่างไม่เป็นทางการว่ามีระหว่าง 1,000 ถึง 3,000 ในจังหวัดพัทลุงที่เดียว) ผู้ที่ถูกฆ่าทั้งหมดถูกกล่าวหาว่าทำงานร่วมกับ พคท. จนถึงเวลานั้นผู้ต้องสงสัยคอมมิวนิสต์ที่ถูกทหารจับกุมปกติถูกยิงข้างถนน มีการริเริ่มเทคนิค "ถังแดง" ภายหลังเพื่อกำจัดหลักฐานใด ๆ ผู้ต้องสงสัยจะถูกทุบตีจนเกือบหมดสติก่อนถูกทิ้งลงในถังน้ำมันแล้วเผาทั้งเป็น ถังแดง 200 ลิตรมีตะแกรงกั้นเหล็ก โดยมีไฟด้านล่าง และผู้ต้องสงสัยอยู่ด้านบน
วันที่ 6 ตุลาคม 2519 ท่ามกลางความหวาดกลัวคอมมิวนิสต์ยึดประเทศเช่นเดียวกับที่เกิดในเวียดนาม ตำรวจและกำลังกึ่งทหารโจมตีการเดินขบวนของนักศึกษาฝ่ายซ้ายที่มหาวิทยาลัยธรรมศาสตร์ ประมาณการอย่างเป็นทางการระบุว่ามีนักศึกษาถูกฆ่า 46 คน และได้รับบาดเจ็บ 167 คน
ตั้งแต่ปี 2522 ท่ามกลางความเจริญของลัทธิชาตินิยมไทยและความเสื่อมของความสัมพันธ์จีน–เวียดนาม ภายใน พคท. เกิดการต่อสู้อย่างรุนแรง สุดท้ายฝ่ายนิยมเวียดนามแยกตัวออกไปตั้งกลุ่มแยกต่างหาก ชื่อ "พรรคใหม่"
ความพยายามยุติการก่อการกำเริบนำสู่นิรโทษกรรมซึ่งประกาศเมื่อวันที่ 23 เมษายน 2523 นายกรัฐมนตรี เปรม ติณสูลานนท์ ลงนามคำสั่งสำนักนายกรัฐมนตรีที่ 66/2523 คำสั่งนี้มีผลสำคัญต่อความเสื่อมของการก่อการกำเริบ ในปี 2526 การก่อการกำเริบก็ถึงคราวยุติ
แผนผังลำดับพระวงศ์ในราชวงศ์ที่สี่แห่งอียิปต์
ฟิโลโซฟีออฟมิราเคิล
ฟิโลโซฟีออฟมิราเคิล  เป็นอัลบั้มเปิดตัวของนักร้องชาวรัสเซีย วีตัส ออกจำหน่ายในปี ค.ศ. 2001 อัลบั้มนี้เป็นที่นิยมกันอย่างกว้างขวางในกลางปี ค.ศ. 2011 หลังจากที่เพลง "เดอะเซเวนท์เอลลีเมนต์" หรือที่ถูกเรียกกันว่า 'นักร้องแปลกชาวรัสเซีย' และเพลง "โอเปรา 2" ได้รับความนิยมในหลายปีก่อนหน้านั้น ตามที่รายงาน อัลบั้มมียอดจำหน่ายอย่างน้อย 3.5 ล้านชุดในเฉพาะประเทศจีน เพลงทั้งหมดประพันธ์และร่วมประพันธ์โดยวีตัส ยกเว้นเพลง "Prelude" ที่ประพันธ์โดย Dmitri Plachkovsky อัลบั้มนี้ได้บันทึกโดยนักดนตรีเบื้องหลังหลายท่าน รวมถึงเวียนนาซิมโฟนี นิตยสาร"นีออน"  ได้อธิบายถึงอัลบั้มนี้ว่าเป็นอัลบั้มที่ "สด ดั้งเดิม ใหม่ และน่าสนใจ"
คนเรียกผี
คนเรียกผี  เป็นภาพยนตร์สยองขวัญเหนือธรรมชาติของอเมริกาเมื่อ ค.ศ. 2013 ผู้กำกับ คือ เจมส์ วาน (James Wan) ผู้เขียนเรื่อง คือ เชด เฮส์ (Chad Hayes) และ แครีย์ ดับเบิลยู. เฮส์ (Carey W. Hayes) เป็นเรื่องแรกในภาพยนตร์ชุด "คนเรียกผี" แพทริก วิลสัน (Patrick Wilson) กับ วีรา ฟาร์มีกา (Vera Farmiga) แสดงเป็น เอด และลอร์เรน วอร์เรน (Ed and Lorraine Warren) นักสืบสวนเรื่องเหนือธรรมชาติที่ได้ข้องเกี่ยวกับเหตุการณ์ประหลาดหลายกรณี ในภาพยนตร์นี้ ครอบครัววอร์เรนได้ช่วยเหลือครอบครัวเพอร์รอนที่ถูกสิ่งเหนือธรรมชาติรบกวน ณ บ้านไร่ในโรดไอแลนด์เมื่อ ค.ศ. 1971
ภาพยนตร์นี้เผยแพร่ในสหรัฐและแคนาดาเมื่อวันที่ 19 กรกฎาคม ค.ศ. 2013 ได้รับเสียงเชิงบวกจากนักวิจารณ์ ใช้งบสร้าง 20 ล้านดอลลาร์สหรัฐ และทำรายได้ทั่วโลกกว่า 319 ล้านดอลลาร์สหรัฐ จึงเป็นภาพยนตร์สยองขวัญที่มีรายได้สูงสุดตลอดกาล
ภาคต่อ คือ "คนเรียกผี 2" ("The Conjuring 2") เผยแพร่เมื่อวันที่ 10 มิถุนายน ค.ศ. 2016
ค.ศ. 1971 โรเจอร์ เพอร์รอน (Roger Perron) กับแคโรลีน เพอร์รอน (Carolyn Perron) พร้อมด้วยลูกสาว 5 คน คือ แอนเดรีย (Andrea), แนนซี (Nancy), คริสติน (Christine), ซินดี (Cindy), และเอพริล (April) ย้ายเข้าอยู่บ้านไร่ชายทุ่งในหมู่บ้านแฮร์ริสวิลล์ รัฐโรดไอแลนด์ สหรัฐ แต่เซดี (Sadie) สุนัขของพวกเขา ไม่ยอมเข้าบ้าน ส่วนแนนซีกับคริสตินก็พบทางลงใต้ถุนบ้านขณะเล่นซ่อนหากัน
หลายคืนนับแต่ย้ายเข้าบ้านหลังนี้ ครอบครัวเพอร์รอนพบเจอเหตุการณ์ประหลาดอย่างต่อเนื่อง เช่น นาฬิกาทุกเรือนหยุดเดิน ณ เวลา 3:07 นาฬิกา, สุนัขเซดีตายอยู่ในสวนข้างบ้าน, คริสตินเห็นวิญญาณร้ายและเชื่อว่า มันมาเพื่อฆ่าทุกคนในครอบครัวเธอ, แคโรลีนถูกขังอยู่ในห้องใต้ดิน, ส่วนแอนเดรียกับซินดีถูกจู่โจมจากบางสิ่งบางอย่างบนตู้ผ้า
แคโรลีนจึงตัดสินใจติดต่อเอด และลอร์เรน วอร์เรน นักปิศาจวิทยา ให้มาช่วย ทั้งสองเพิ่งทำคดีเกี่ยวกับตุ๊กตาผีสิงชื่อ แอนนาเบลล์ (Annabelle) มา และตกลงรับทำคดีนี้ เมื่อเข้ามาสืบสวนแล้ว เอดกับลอร์เรนเห็นว่า ต้องมีการไล่ผี แต่จะทำเช่นนั้นได้ ต้องได้รับอนุญาตจากคริสตจักรคาทอลิกก่อน จึงต้องหาหลักฐานไปเสนอคริสตจักร
เอดกับลอร์เรนพบว่า บ้านแห่งนี้เดิมเป็นของหญิงชื่อ แบทชีบา (Bathsheba) ซึ่งเป็นญาติกับหญิงชื่อ แมรี อีสตีย์ (Mary Eastey) หญิงทั้งสองนี้ถูกกล่าวหาว่า เป็นแม่มด โดยแบทชีบานั้นถูกพบว่า ฆ่าลูกวัย 1 สัปดาห์เป็นเครื่องบูชาปิศาจ แล้วแขวนคอฆ่าตัวตายตามไปในเวลา 3:07 นาฬิกาเมื่อ ค.ศ. 1863 ก่อนตายสาปแช่งไว้ว่า ใครมาเอาที่ดินนี้ไปจะต้องวิบัติฉิบหาย เอดกับลอร์เรนพบว่า หลังจากแบทชีบาตายแล้ว เกิดฆาตกรรมและการฆ่าตัวตายแก่ผู้เข้าครอบครองอสังหาริมทรัพย์ของเธอต่ออีกหลายราย
เพื่อให้ได้หลักฐานมากขึ้น เอดกับลอร์เรนติดตั้งอุปกรณ์จับสิ่งเหนือธรรมชาติไว้รายรอบบ้าน พวกเขาเห็นซินดีเดินละเมอเข้าห้องของแอนเดรีย และวิทยุจับคลื่นอีวีพีได้เป็นเสียงบางอย่างกำลังล่อลวงให้ซินดีเดินเข้าไปในตู้ผ้า เมื่อเข้าตู้แล้ว ก็พบทางเดินลับเชื่อมต่ออยู่ภายใน ลอร์เรนเดินเข้าทางนั้นไปจนร่วงลงสู่ใต้ถุนบ้าน ที่นั้น เธอเห็นวิญญาณของสตรีคนหนึ่งบอกเธอว่า แบทชีบาเข้าสิงหญิงทุกคนให้ฆ่าลูกตัวเองก่อนฆ่าตัวตายตามเพื่อบูชาปิศาจ
ครอบครัวเพอร์รอนจึงหนีไปอาศัยโรงแรมชั่วคราว ส่วนเอดกับลอร์เรนก็เอาหลักฐานไปเสนอคริสตจักร ทว่า แบทชีบาเข้าสิงแคโรลีนให้จับตัวคริสตินกับเอพริลกลับไปฆ่าที่บ้าน ขณะที่แคโรลีนกำลังจะใช้มีดแทงคริสตินอยู่นั้นเอง เอดกับลอร์เรนติดตามมายับยั้งไว้ได้ทัน พวกเขาจับแคโรลีนมัดไว้กับเก้าอี้ เอดตัดสินใจว่า ต้องทำพิธีไล่ผีเสียเดี๋ยวนั้น รอให้นักบวชมาจัดการไม่ทัน แต่แบทชีบาพยายามขัดขวาง แคโรลีนที่ถูกแบทชีบาสิงอยู่หนีหลุดรอดออกไปจับเอพริลจะฆ่า ลอร์เรนร้องเรียกให้แคโรลีนตั้งสติต่อสู้กับปิศาจ โดยพูดจาให้เธอนึกถึงคืนวันอันแสนสุขกับลูกสาว อย่ายอมให้ปิศาจครอบงำให้เธอฆ่าลูกตัวเองได้ เป็นผลให้เอดมีเวลาร่ายคาถาจากพระคัมภีร์จนเสร็จ เป็นอันขับไล่แบทชีบาและปลดเปลื้องคำสาปประจำบ้านนั้นไปได้ตลอดกาล
ขณะที่เอดกับลอร์เรนขอตัวกลับไปหลังเสร็จภารกิจนั้น พวกเขาได้รับแจ้งว่า คริสตจักรอนุมัติให้ทำพิธีไล่ผีได้ ครั้นแล้ว ทั้งสองก็ลาจาก ด้วยมีหน้าที่ต้องไปสืบสวนคดีอะมิตีวิลล์ที่ลองไอส์แลนด์ต่อ เมื่อถึงบ้านแล้ว เอดกับลอร์เรนนำกล่องดนตรีที่ได้รับจากครอบครัวเพอร์รอนไปเก็บไว้ในพิพิธภัณฑ์ข้าวของผีสิงเพื่อเป็นเครื่องเตือนใจถึงเหตุการณ์ครั้งนี้ เสียงเพลงบรรเลงจากกล่องดนตรีดังกล่าวจนภาพลับจอ
ช้าง เอฟเอคัพ 2561
การแข่งขันฟุตบอล ช้าง เอฟเอคัพ ฤดูกาล 2561 เป็นการแข่งขันไทยเอฟเอคัพ ฤดูกาลที่ 23 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบแบ่งกลุ่ม รวมไปถึง การแข่งขันชิงถ้วยไทยแลนด์ แชมเปี้ยนส์ คัพ กับทีมแชมป์โตโยต้า ไทยลีก ต่อไป
รอบคัดเลือกสำหรับทีมที่ได้ลงเล่นใน ไทยลีก 2 ฤดูกาล 2561, ไทยลีก 3 ฤดูกาล 2561, ไทยลีก 4 ฤดูกาล 2561 และ ไทยลีก อเมเจอร์ ทัวร์นาเมนต์ 2561. รอบคัดเลือกได้มีการจับสลากขึ้นเมื่อวันที่ 21 มีนาคม พ.ศ. 2561 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 4 เมษายน พ.ศ. 2561.
รอบ 64 ทีมสุดท้ายได้มีการจับสลากขึ้นเมื่อวันที่ 30 พฤษภาคม พ.ศ. 2561 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 27 มิถุนายน พ.ศ. 2561.
รอบ 32 ทีมสุดท้ายจะประกอบไปด้วย 30 สโมสรที่มาจากทีมชนะเลิศของรอบแรกที่ผ่านเข้ารอบดังนี้ 13 ทีมจาก ไทยลีก 2561, 7 ทีมจาก ไทยลีก 2 2561, 4 ทีมจาก ไทยลีก 3, 5 ทีมจาก ไทยลีก 4 และ 1 ทีมจาก ไทยลีก อเมเจอร์ลีก. และเมื่อช่วงบ่ายของวันที่ 29 มิถุนายน พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 32 ทีมสุดท้าย. ทุกนัดในรอบนี้จะจัดขึ้นในวันที่ 4 กรกฎาคม พ.ศ. 2561.
รอบ 16 ทีมสุดท้ายจะประกอบไปด้วย 16 สโมสรที่มาจากทีมชนะเลิศของรอบสองที่ผ่านเข้ารอบดังนี้ 8 ทีมจาก ไทยลีก 2561, 4 ทีมจาก ไทยลีก 2 2561, 1 ทีมจาก ไทยลีก 3 และ 3 ทีมจาก ไทยลีก 4. และเมื่อช่วงบ่ายของวันที่ 13 กรกฎาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 16 ทีมสุดท้าย. ทุกนัดในรอบนี้จะจัดขึ้นในวันที่ 25 กรกฎาคม พ.ศ. 2561.
รอบ 8 ทีมสุดท้ายจะประกอบไปด้วย 8 สโมสรที่มาจากทีมชนะเลิศของรอบ 16 ทีมสุดท้ายที่ผ่านเข้ารอบดังนี้ 5 ทีมจาก ไทยลีก 2561, 2 ทีมจาก ไทยลีก 2 2561 และ 1 ทีมจาก ไทยลีก 3. และเมื่อช่วงบ่ายของวันที่ 26 กรกฎาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 8 ทีมสุดท้าย. ทุกนัดในรอบนี้จะจัดขึ้นในวันที่ 1 สิงหาคม พ.ศ. 2561.
รอบรองชนะเลิศจะประกอบไปด้วย 4 สโมสรที่มาจากทีมชนะเลิศของรอบ 8 ทีมสุดท้ายที่ผ่านเข้ารอบดังนี้ 3 ทีมจาก ไทยลีก 2561 และ 1 ทีมจาก ไทยลีก 2 2561. และเมื่อช่วงบ่ายของวันที่ 23 สิงหาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบรองชนะเลิศ. ทุกนัดในรอบนี้จะจัดขึ้นในวันที่ 26 กันยายน พ.ศ. 2561.
นิวคาสเซิล (รัฐนิวเซาท์เวลส์)
นิวคาสเซิล (; อาวาบากัล: ) เป็นพื้นที่เขตมหานครและเมืองที่มีประชากรมากเป็นอันดับ 2 ในรัฐนิวเซาท์เวลส์ ประเทศออสเตรเลีย ซึ่งรวมพื้นที่รัฐบาลท้องถิ่นนิวคาสเซิลและเลกแมคไควร์
นิวคาสเซิล, รัฐนิวเซาท์เวลส์
อิ้นเจิ้น
บีทมาเนีย
Beatmania  เป็นวิดีโอเกมแนวจังหวะ พัฒนาโดยโคนามิ และเผยแพร่ครั้งแรกในเดือนธันวาคม 1997
เอลียากีม ม็องกาลา
เอลียากีม ออนส์ ม็องกาลา (; เกิด 13 กุมภาพันธ์ ค.ศ. 1991) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งเซ็นเตอร์แบ็กให้กับบาเลนเซียและทีมชาติฝรั่งเศส
ม็องกาลาเกิดในประเทศฝรั่งเศส แต่ย้ายไปประเทศเบลเยียมตั้งแต่วัยเยาว์ เขาเริ่มต้นเส้นทางอาชีพกับสโมสร Standard Liège และย้ายไปปอร์ตูในปี ค.ศ. 2011 ซึ่งเขาสามารถพาทีมคว้าแชมป์ปรีไมราลีกา ก่อนที่จะย้ายไปแมนเชสเตอร์ซิตีในปี ค.ศ. 2014 ด้วยค่าตัว 32 ล้านปอนด์
เขาลงเล่นให้กับทีมชาติฝรั่งเศสนัดแรกเมื่อวันที่ 6 มิถุนายน ค.ศ. 2013 ในนัดที่พบกับอุรุกวัย เขายังติดทีมชาติในการแข่งขันฟุตบอลโลก 2014 ที่ประเทศบราซิล และฟุตบอลชิงแชมป์แห่งชาติยุโรป 2016 ที่ประเทศบ้านเกิดของเขาเอง
กระสวยแซงเวลา
กระสวยแซงเวลา (อังกฤษ: The Time Machine) เป็นภาพยนตร์ไซไฟสัญชาติอเมริกา สร้างขึ้นเมื่อปี ค.ศ. 2002 กำกับโดย ไซมอน เวลส์, กอร์ เวอร์บินสกี นำแสดงโดย กาย เพียร์ซ, ซาแมนธา มัมบา, มาร์ก แอ็ดดี้, เซียนน่า กิลเลอร์รี่ย์, พิลลิดา ลอว์, อลัน ยัง, ออร์ลันโด โจนส์, เจเรมี ไอเอินส์
นักวิทยาศาสตร์จอมประดิษฐ์ อเล็กซานเดอร์ ฮาร์ทเดอเจน มีความตั้งใจอันแรงกล้า ที่จะพิสูจน์ความเป็นไปได้ในการเดินทางข้ามเวลา และกลับกลายเป็นความมุ่งมั่น จากการสูญเสียคนรัก เอ็มมา ที่ผลักดันให้เขาต้องการกลับไปแก้ไขอดีต ในวันที่เกิดเหตุ ตลอด 4 ปีให้หลัง เขาตัดตัวเองออกจากโลกภายนอก ท่ามกลางความหวาดวิตกของเพื่อนสนิท ศาสตราจารย์ เดวิด ฟิลบี้ และ แม่บ้านผู้จงรักภักดี มิสซิสวัตชิต ฟิลบี้กับมิสซิสวัตชิต ไม่มีวันเห็นสิ่งที่ครอบงำจิตใจอเล็กซานเดอร์ หรือแม้แต่จะคิดว่า เขาจะประสบความสำเร็จ ในการสร้างเครื่องเดินทางข้ามเวลา และถึงแม้ว่าเขาจะสามารถย้อนกลับไป เพื่อจะแก้ไขเหตุการณ์นั้น มิช้าเขาก็ได้เรียนรู้ความจริงที่ร้ายกาจว่าอดีตมิอาจเปลี่ยนแปลงได้ เขาจึงคาดเดาว่า บางทีอนาคตอาจมีคำตอบที่เขาเฝ้าค้นหา อเล็กซานเดอร์จึงกลับไปใช้เครื่อง และเดินทางอีกครั้งไปยังปี 2030 ณ ที่ซึ่งเขาได้พบกับ วอกซ์ ภาพคอมพิวเตอร์ 3 มิติ ซึ่งถูกโปรแกรมให้ตอบคำถามทุกอย่างให้กับทุกเรื่อง เมื่ออเล็กซานเดอร์ได้พบกับวอกซ์ เขากลับเต็มไปด้วยคำถาม แต่ก่อนที่เขาจะได้กลับมายังโลกปัจจุบัน ภัยพิบัติแห่งอนาคตได้ส่งเขาไปอีก 800,000 ปีข้างหน้า ที่นั่นเขาได้พบกลุ่มแห่งหน้าผาชนเผ่าอีลอย และ มาร่า กับน้องชายของเธอ คาเลน ผู้ได้ให้ที่พำนักแก่เขา และกลายเป็นเพื่อน และครูของเขาในโลกอันแปลกใหม่ อีลอยเป็นชนเผ่าที่ดี..แต่พวกเขาต้องเผชิญกับสิ่งน่าสพรึงกลัว นั่นคือ มอร์ลอค ชนเผ่ากินเนื้อที่ดุร้าย ซึ่งจะขึ้นมาจากที่อยู่ใต้ดิน เพื่อล่าพวกอีลอย วิวัฒนาการแห่งศตวรรษ ได้แบ่งแยกให้มอร์ลอคกลายเป็นนักสะกดรอยและนักล่า ภายใต้การนำของหัวหน้าผู้ชาญฉลาด ผู้มีหน้าตาเหมือนมนุษย์ แต่เป็นที่น่าหวั่นเกรง เขาคือ อูเบอร์-มอร์ลอค อเล็กซานเดอร์พบว่า มนุษยชาติได้แบ่งออกเป็นชนเผ่าผู้ล่า..และผู้ถูกล่า!!!
The Time Machine (2002 film)
เอริก ลาเมลา
เอริก มานูเอล ลาเมลา (; เกิด 4 มีนาคม ค.ศ. 1992) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองกลางตัวรุกหรือปีกให้แก่เซบิยา สโมสรในลาลิกา และทีมชาติอาร์เจนตินา
เขาเริ่มต้นอาชีพกับรีเบร์เปลต ต่อมาในปี ค.ศ. 2011 เขาย้ายไปโรมา ด้วยค่าตัว 12 ล้านยูโร หลังจากผ่านไปสองฤดูกาลในเซเรียอา เขาย้ายไปเข้าร่วมทอตนัมฮอตสเปอร์ด้วยค่าตัว 25.8 ล้านปอนด์ เขาลงเล่น 257 นัด และทำ 37 ประตูให้กับสโมสร พาทีมเป็นรองแชมป์ ยูฟ่าแชมเปียนส์ลีกในฤดูกาล 2018–19 ในเดือนกรกฎาคม ค.ศ. 2021 เขาย้ายร่วมทีมเซบิยา ซึ่งเป็นส่วนหนึ่งในข้อแลกเปลี่ยนการซื้อตัว บรายัน ฆิล ของสเปอร์
เขาลงเล่นนัดแรกให้กับทีมชาติชุดใหญ่เมื่อวันที่ 25 พฤษภาคม ค.ศ. 2011 ในนัดกระชับมิตรพบกับปารากวัย
คู่ระห่ำ ฝรั่งแสบ
คู่ระห่ำ ฝรั่งแสบ (อังกฤษ: From Paris with Love) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2010 กำกับโดย ปีแยร์ โมเรล นำแสดงโดย จอห์น ทราโวลตา, โจนาธาน รีส เมเยอร์ส, กาเชีย สมุทเนียค,
ริชาร์ด เดอร์เดน
ความปรารถนาของหนุ่มเจ้าหน้าที่รัฐที่มีชื่อว่า เจมส์ รีซ คืออยากโดดเด่นเจิดจ้ามากกว่าอยู่ในเงาของการงานเดิมๆ แต่แล้วเมื่อเขาได้เคียงบ่าเคียงไหล่กับตำรวจปราบปรามอาชญากรรมกับคู่หูคนใหม่ นั่นคือ ชาร์ลี แว็กซ์ ทว่าระหว่างที่ทั้งสองบุกทะลวงปารีสในภารกิจต่อต้านขบวนการก่อการร้าย เพื่อความสงบสุขของชาวประชา สายลับหนุ่มกลับพบว่าอาวุธที่ร้ายกาจที่สุดก็คือคนที่เรารักที่สุดนั่นเอง
From Paris with Love (film)
หนูไฮโซ ขอเป็นฮีโร่สักวัน
หนูไฮโซ ขอเป็นฮีโร่สักวัน (อังกฤษ: Flushed Away) เป็นภาพยนตร์อนิเมชั่น สัญชาติอเมริกา สร้างขึ้นเมื่อปี ค.ศ. 2012 กำกับโดย เดวิด โบเวอรส์, แซม เฟลล์ ให้เสียงพากย์โดย ฮิว แจ็กแมน, เคต วินสเล็ต, เอียน แม็กเคลเลน, ฌ็อง เรโน, บิลล์ ไนย์, แอนดี้ เซอร์คิส, เชน ริชชี